Fernando Goñi

Fernando Goñi Erize, pilota arloan Goñi III.a deituraz ezaguna (Zubiri, Nafarroa Garaia, 1973ko otsailaren 5a) esku huskako pilotari profesional ohia eta enpresaburua da. Pilotan, atzelari jardun zuen, Aspe enpresarekin. Estatistika ofizialen arabera, 1,84 m luze da. Lehendabiziko partida 1998ko otsailaren 27an jokatu zuen, Iruñeko Labrit pilotalekuan, eta pilotaleku berean hartu zuen erretiroa, 2010ean.Imanol : «Fernando Goñi, pilotari ohia: "Beti egon naiz zerbaitegatik lehiatzen; amestu ezinezko ibilbidea izan da!"», Berria, 2010-12-22.

Binaka jokatuz nabarmendu zen: jokatu zituen lau finalak irabazi zituen binakako txapelketa nagusian, eta 12 urte eman zituen estelarrak jokatzen. Jo handikoa ez zen; bai, ordea, pilotari langilea eta lehiakorra, ia hutsik egin gabe pilota ederki gozatzen zuena, bereziki partida garrantzitsuenetan.

Gaur egun, Eugin (Nafarroa) dagoen Quinto Real ostatuaren jabe eta zuzendari da. «Quinto Real, el rincón del pelotari Fernando Goñi». Gainera, MondoPilota enpresako buru ere bada; Nafarroako enpresa horrek turismo aktiboaren eta kulturaren arloan lan egiten du, eta Fernando Goñik pilota jokoari buruzko maisu eskolak eskaintzen ditu.MondoPilota enpresaren webgunea. Fernando Goñik MondoPilota enpresaren bidez eskainitako maisu eskolei buruzko erreportajea, ETB 2 telebista kateko Navarra Directo saioan.

 Kirol lorpenak 
 Binakako Txapelketa Nagusia 
Lau aldiz irabazi zuen Esku Huskako Binakako Pilota Txapelketa Nagusia: 2001, 2004, 2005 eta 2009. urteetan, hain zuzen. Lehiaketa horretan, jokatutako final guztiak irabazi zituen.

 Urtea Txapeldunak Txapeldunordeak Emaitza Pilotalekua2001 Olaizola I.a - Goñi III.aAlustiza - Beloki22-13Atano III.a2004 Titín III.a - Goñi III.aMartinez de Irujo - Lasa III.a22-8Atano III.a2005Martínez de Irujo - Goñi III.aBengoetxea VI.a - Beloki22-12Atano III.a2009Martinez de Irujo - Goñi III.aOlaizola II.a - Mendizabal II.a22-21Atano III.a

 Estatistikak 
Bere kirol ibilbidean, zenbaki hauek egin zituen Goñi III.ak, haren enpresaren webguneko fitxan jasota dagoenez:
Jokatutako partidak
|IrabaziakGalduak
|Aldeko tantoak'''Aurkako tantoak963534429  	1799016878

 Erreferentziak 

 Kanpo estekak 
 Enpresako fitxa

Kategoria:Esku Huskako Binakako Pilota Txapelketa Nagusiko txapeldunak
Kategoria:Aspeko pilotariak
Kategoria:Nafarroa Garaiko pilotariak
Kategoria:Nafarroa Garaiko enpresaburuak
Kategoria:Esteribartarrak